# Nagykereki Község Önkormányzat

**P** o l g á r m e s t e r é t ő l **3.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Juhász Péter aljegyző

**ELŐTERJESZTÉS**

*a Magyar Falu Program keretében az „Út, híd, járda építése/felújítása, gyalogos-átkelőhely kialakítása, fejlesztése” című alprogramhoz (a pályázati kiírás kódszáma: MFP-UHJ/2025) kapcsolódóan a pályázat beadásáról*

Megjelent a Magyar Falu Program keretében az út, híd, járda építésére és felújítására vonatkozó felhívás, melyet az előterjesztés mellékleteként csatolok.

A maximális **vissza nem térítendő**, **100% intenzitású**, **előfinanszírozott támogatás** összege:

* út, híd építése, felújítása esetén 45.000.000 Ft,
* járda építése, felújítása esetén 10.000.000 Ft,
* egyszerű gyalogos-átkelőhely kialakítása, fejlesztése esetén 5.000.000 Ft,
* építési engedélyhez kötött tevékenységet tartalmazó gyalogos-átkelőhely kialakítása, fejlesztése esetén 10.000.000 Ft.

Mindenképpen szeretnénk beadni pályázatunkat.

A Jókai és Szabadság utca felújítása szükségessé vált, így vagy mindkettőre, vagy csak egyikre javaslom pályázni.

Kérem, a Képviselő-testületet, hogy a pályázat benyújtásáról dönteni szíveskedjen, melyhez javaslom elfogadásra az alábbi:

**H a t á r o z a t i j a v a s l a t**-ot

Nagykereki Község Önkormányzat Képviselő-testülete a Magyar Falu Program keretében az „Út, híd, járda építése/felújítása, gyalogos-átkelőhely kialakítása, fejlesztése” című alprogramhoz (a pályázati kiírás kódszáma: MFP-UHJ/2025) kapcsolódóan beadja pályázatát.

Az önállóan támogatható tevékenység meghatározására, a pályázat benyújtására és a további kötelezettségvállalások megtételére felhatalmazza a polgármestert.

**Felelős:** Zilai Károly polgármester

**Határidő:** 2025. június 23.

Nagykereki, 2025. április 24.

**Zilai Károly**

polgármester